กินยาคุม 21 เม็ดติดต่อกันไม่หยุด รักษาซีสมา8 เดือนแล้วค่ะ อยู่ดีๆ เลือดสีแดงสดออกมา คล้ายประจำเดือน เกิดจากอะไรคะ เป็นอันตรายไหมคะ
สวัสดีค่ะ การรับประทานยาคุมกำเนิด (Oral Contraception pills)ยาคุมกำเนิดโดยที่ส่วนใหญ่จะใช้เป็นแบบฮอร์โมนรวม คือ ประกอบไปด้วย ฮอร์โมน เอสโตรเจน และโปรเจสเตอโรน มีทั้งแบบ 28 เม็ด และ 21 เม็ดโดยที่ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะ ส่วนแบบ 21 เม็ดจะเป็นฮอร์โมนทั้งหมดคือตัวเม็ดที่เป็นฮอร์โมน จะมีตัวยาเท่ากันทั้งหมดทั้งนี้ การรับประทานยาคุมกำเนิด มีหลายประโยชน์ค่ะ อันดับเเรกคือการทานเพื่อคุมกำเนิด สำหรับเเบบ 21 เม็ด จะเป็นการรับประทานเเบบ 21 เม็ด เเล้วเว้น 7 วัน ต่อมาจึงเริ่มแผงใหม่ ต่อมาถ้าไม่ได้หวังผลในเรื่องการคุมกำเนิด เเต่เป็นเพื่อรักษาซีสต์หรือถุงน้ำ หรือรักษาอาการปวดประจำเดือน อาจใช้เป็นวิธีทานติดต่อกันแผงต่อเเผงไม่ต้องเว้น 7 วัน เเต่ทั้งนี้ไม่เเนะนำให้ทานติดต่อกันเกิน 6 เดือน ค่ะ เพราะว่าค่อนข้างนานไป อาจทำให้เกิดเลือดออกกระปริบกระปรอยเช่นนี้ได้ค่ะ โดยเลือดออาจจะออกมากลางแผงเลย เเละไม่สามารถคาดเดาปริมาณเลือดได้ค่ะแนะนำว่า อาจลองหยุดแผงนี้ก่อน สัก 7 วัน ค่อยเริ่มแผงใหม่ค่ะแต่ถ้าเลือดยังคงไหลไม่หยุดเเนะนำให้ไปพบสูตินรีเเพทย์ค่ะ เนื่องจากอาจต้องให้ยาช่วยหยุดเลือด เเละฮอร์โมนเพื่อปรับรอบเดือนค่ะ